**З А П И С Н И К**

од 20-та седница на Советот на Општина Аеродром, одржана на 21.12.2022 година со почеток во 16:30 часот, во просториите на Општина Аеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. Сања Несторовска Лазарова |
| 10.Лидија Стаменкова | 26. Дејан Ристовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.

Претседателот извести дека на седницата советниците Валерија Анастасова и Миле Климоски се приклучени он-лајн

Претседателот отвори расправа по однос на Записникот од 19-та седница.

Бидејќи никој не се јави за збор,Претседателот го започна претресот и го стави на гласање.

**ГЛАСАА: ЗА – 21 советници ПРОТИВ –5 советници ВОЗДРЖАНИ- нема**

Се констатира дека записникот од 19-та седница е усвоен.

Претседателот отвори расправа по однос на дневниот ред

Предлог-одлука за избор на проектни активности од Програмата за култура во делот на проекти од јавен интерес од средствата на Буџетот на Општина Аеродром ( Јавен оглас за реализација и финансирање на „Винодром“ и
„Базарфест“ )

Претседателот отвори расправа, бидејќи никој не се јави за збор претресот беше заклучен и дневниот ред беше ставен на гласање.

**ГЛАСАА: ЗА – 15 советници ПРОТИВ – 1 советник ВОЗДРЖАНИ- нема**

Се констатира дека дневниот ред за 19-та седница е усвоен

**Прва точка**-**Предлог-Одлука за давање согласност на Одлука за избор на проектни активности од Програмата за култура во делот на проекти од јавен интерес од средствата на Буџетот на Општина Аеродром ( Јавен оглас за реализација и финансирање на „Винодром“ и „Базарфест“).**

Претседателот отвори расправа по однос на точката

**За збор се јави Советникот Милутин Ристески**каде што напомена дека досега се нема случено на само 10 дена од крајот на годината да се закаже наменска седница каде што се бара од Советот на Општина Аеродром да даде согласност да се потрошат 1.200.000 денари на културна манифестација од крајно сомнителни околности. Советникот напомена дека од Советот се бара да се одобрат 1,2 милиони денари за да се исплатат на извесно здружение за поддршка и развој на културата Еквилибриум Скопје, по одлука од спроведен јавен оглас на 30.11 при што истото ова здружение е одбиено на предходниот јавен оглас спроведен две недели предходно поради погрешна дејност.

Советникот побара објаснување за тоа како здружението Еквилибриум Скопје ја менува дејноста во рок од две недели, при што од здружение за поддршка и развој на спортот станува здружение за поддршка и развој на културата. Ова се бара од нас откако само пред три дена заврши Дром фест за кое беа потрошени 800.000 денари а беше дадено да го организира здружение за ракотворби, домаќинки на Македонија. Фестивал на кој што главен настан беше музичкиот настан, беше даден да го организира здружение за ракотворби, домаќинки на Македонија.

Советникот побара објаснување зошто во материјалите за Совет, освен записникот од изборот на јавниот повик, ги нема материјалите од самите апликации.

Советникт Милутин побара одговор за тоа која е улогата на Советникот Дарко Масларковски во организацијата на Дром фест .

Советникот напомена дека 800.000 денари беа потрошени на лошо организираниот настан Дром фест, сега се бара од нив да се одобрат 1.200.000 денари на два настани „Винодром“ и „Базарфест“ кои треба да ги организира спортско здружение а всушност ќе ги организира Идеала маркетинг агенција. Тоа се 33.000 евра кои што наместо на добро организиани фестивали кои треба да го унапредат развојот на културата во нашата Општина. Советникот напомена дека како Советничка група на СДСМ и коалицијата бараат точката да биде повлечена од дневен ред и следната година со повеќе средства и повеќе време да организираат културни настани.

**За збор се јави Советникот Горан Костовски** каде што резимираше околу Дром фест и напомена дека донесениот Амандман кој што помина за организација на Дром фест како фестивал не само за музичка програма, туку и театарска поезија кој што требаше да биде летно време и за кој беа одвоени 2.000.000 денари, но со ребалансот се намалија на 1.000.000 денари, а потоа додатно се намалија на 800.000 денари. Советникот напомена дека здружението правеше една обемна програма во која што не се само музучки делови за да се бара здружение за промоција на музиката. Околу потрошените пари Советникот Горан колку што он се сеќава напомена дека пред 4 години СДСМ потрошиле неколку милиони евра на Фест во кој што немаше ни 100 луѓе, додека на Дром Фест на музичката програма иако беше само два дена промовирана присуствувале околу 400 луѓе.

**Советникот Милутин Ристески** се јави за збор и напомена за да не се потрошат 1.000.000 денари како што беа потрошени 800.000 денари, во таа насока да биде прифатен и нивниот предлог за повлекување на точката и наредна година да се организира многу подобро каде што ќе има и повеќе време за промоција.

**За збор се јави Советничката Благица Сековска** и напомена дека идејата на Советникот Дарко Масларковски како истакнат артист од Аеродром беше да се промовира културата и уметноста на Општина Аеродром. Од тие причини тој предложи на минатиот буџет точка Амандман за организација на настан Дром Фест. Бидејќи беше времето кратко во најдобра намена беа ставени на располагање неговите знаења за да се помогне да успее таа организација во интерес на Општина Аеродром , иако идејата и финансиската конструкција беше сосема различна од онаа која што сите ја изгласавме.

**Советникот Милутин Ристески** се јави за збор и кажа дека ќе се потрошат 1.200.000 денари за два фестивали за кое што времето е уште пократко од предходниот пат.

**Советникот Даниел Самарџиски** се јави за збор и предложи овие средства да бидат оставени за наредната година.

Бидејќи никој друг не се јави за збор претресот беше заклучен и Предлог-одлуката беше ставена на гласање.

**ГЛАСАА: ЗА – 14 советници ПРОТИВ – 7 СоветнициВОЗДРЖАНИ- нема**

Се констатира дека Одлуката е усвоена

Дневниот ред беше исцрпен.

Со тоа заврши 20-та седница на Советот на Општина Аеродром.

 Претседател на Совет

 на Општина Аеродром

 Дејан Митески